“ยูฟ่า” ลงดาบ “แมนฯซิตี้” ห้ามแข่งแชมเปียนส์ลีก 2 ปี เหตุละเมิด “ไฟแนนเชียล แฟร์ เพลย์”
"ยูฟ่า" ลงดาบ "แมนฯซิตี้" ห้ามแข่งแชมเปียนส์ลีก 2 ปี เหตุละเมิด "ไฟแนนเชียล แฟร์ เพลย์"
15 ก.พ. 2563

สำนักข่าวต่างประเทศรายงานว่า สโมสรฟุตบอลแมนเชสเตอร์ซิตี้ สโมสรฟุตบอลในลีกพรีเมียร์ลีกอังกฤษ ถูกสหภาพสมาคมฟุตบอลยุโรป (ยูฟ่า) สั่งห้ามลงแข่งขันในศึก ยูฟ่า แชมเปียนส์ลีก จำนวน 2 ฤดูกาล เนื่องจากแมนฯซิตี้ ทำความผิดอย่างรุนแรงต่อกฎควบคุมการเงิน หรือ ไฟแนนเชียล แฟร์ เพลย์ จากกรณีมีการตรวจสอบพบว่า มีรายรับที่ได้จากสปอนเซอร์สูงเกินจริง และไม่มีการชี้แจงอย่างชัดเจน
โดยแมนฯซิตี้ถูกสั่งแบนห้ามเล่นในแชมเปียนส์ลีก ฤดูกาล 2020-21 และ 2021-22 รวมทั้งถูกปรับเงิน 30 ล้านยูโร (ประมาณ 1,020 ล้านบาท) อีกด้วย แต่อย่างไรก็ตาม แมนฯซิตี้ เตรียมยื่นอุทธรณ์กับศาลกีฬาโลกเร็วๆนี้